TSTE ส่ง “ไทย เอนโท ฟู้ด” เซ็นเอ็มโอยู “เอสเซนเทีย” แตกไลน์สู่ธุรกิจโปรตีนจิ้งหรีด
TSTE ส่งบ.ร่วมทุน “ไทย เอนโท ฟู้ด” เซ็นเอ็มโอยู “เอสเซนเทีย โปรตีนโซลูชั่น” แตกไลน์สู่ธุรกิจโปรตีนจิ้งหรีด หวังผลักดันให้ประเทศไทยเป็นศูนย์กลางการผลิตโปรตีนจิ้งหรีดของโลก
TSTE ส่งบ.ร่วมทุน “ไทย เอนโท ฟู้ด” เซ็นเอ็มโอยู “เอสเซนเทีย โปรตีนโซลูชั่น” แตกไลน์สู่ธุรกิจโปรตีนจิ้งหรีด หวังผลักดันให้ประเทศไทยเป็นศูนย์กลางการผลิตโปรตีนจิ้งหรีดของโลก
25 ก.ค. 2565

บริษัท ไทยชูการ์ เทอร์มิเนิ้ล จำกัด (มหาชน) หรือ TSTE เปิดเผยว่า บริษัทร่วมทุน บริษัท ไทย เอนโท ฟู้ด จำกัด (TEN) ซึ่งเป็นบริษัทในเครือที่ TSTE ถือหุ้น 50% ได้ลงนามในบันทึกความเข้าใจกับบริษัท เอสเซนเทีย โปรตีนโซลูชั่น ซึ่งผู้ผลิตและจำหน่ายโปรตีนทางเลือกจากสัตว์ชั้นนำของโลก
ทั้งนี้การบันทึกความเข้าใจดังกล่าวเป็นข้อตกลงเพื่อร่วมมือกันในการขยายตลาดผงโปรตีนจิ้งหรีดสู่ตลาดต่างประเทศ รวมถึงผลักดันให้ผงโปรตีนจิ้งหรีดเป็นโปรตีนทางเลือกคุณภาพสูง อันจะนำไปสู่การพัฒนาผลิตภัณฑ์อาหารที่มีส่วนผสมผงโปรตีนจิ้งหรีดในเชิงอุตสาหกรรมที่หลากหลาย ตามความต้องการของตลาดทั้งในและต่างประเทศ ซึ่งจะผลักดันให้ประเทศไทยเป็นศูนย์กลางการผลิตโปรตีนจิ้งหรีดของโลก รวมทั้งทำให้เกิดการสร้างงาน สร้างอาชีพ สร้างรายได้ และธุรกิจใหม่ๆให้กับเกษตรกรจากจุดแข็งที่ประเทศไทยมีความหลากหลายทางชีวภาพ และแมลงเศรษฐกิจ